1. *Pexeso geometrické tvary* – (pexeso nájdete na konci)

Ak chcete hrať s kartičkami pexeso, musíte si vytlačiť každú stranu dvakrát, aby ste mali rovnaké dvojice. Strany si zalaminujte, aby vám pexeso dlhšie vydržalo. Kartičky si nastrihajte.

S kartičkami sa dajú hrať rôzne hry od výmyslu sveta, stačí zapojiť trošku fantázie.

Hľadanie kartičiek – povedzte dieťaťu nech nájde napr. červený štvorec…

Nájdi napr. všetky kruhy…

Nájdi všetky červené geometrické tvary…

1. *Zahraj sa* s rodičmi. Popros ich, aby ti stopli najkratší čas, za ktorý donesieš čo najviac vecí červenej, modrej, zelenej, atď. farby (stále po jednej farbe), ktoré máte doma.
2. Naučte sa básničku. ÚLOHA: Započúvaj sa do textu básne. Aké hlásky sa skrývajú na začiatku a na konci každej farby z básničky?

*Skrytý svet*

Mária Ďuríčková

Farbičky moje ako kvet,

skrytý je vo vás celý svet:

v modrej je obloha,

v zelenej tráva,

v žltej je slniečko,

v kávovej káva,

v červenej divý mak,

v bielej je snehuliak

a v čiernej tma.

1. Prekresli obrázok podľa predlohy a pomenuj všetky farby, ktoré sa na obrázku skrývajú. Skús uhádnuť, ktorých farebných krúžkov je viac? Červených, zelených, modrých, hnedých alebo žltých?





